Document ID: 32010D0352

KOMISSION PÄÄTÖS,
annettu 22 päivänä kesäkuuta 2010,
unionin rahoitusosuudesta jäsenvaltioiden kalastuksen valvonta-, tarkastus- ja seurantaohjelmiin vuodeksi 2010
(tiedoksiannettu numerolla K(2010) 3940)
(Ainoastaan bulgarian-, englannin-, espanjan-, hollannin-, italian-, kreikan-, liettuan-, puolan-, ranskan-, romanian-, ruotsin-, saksan-, sloveenin-, suomen-, tanskan- ja vironkieliset tekstit ovat todistusvoimaiset)
(2010/352/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 (1) ja erityisesti sen 21 artiklan,
sekä katsoo seuraavaa:
(1)
Jäsenvaltiot ovat toimittaneet komissiolle vuotta 2010 koskevat kalastuksenvalvontaohjelmansa sekä näihin ohjelmiin sisältyvien hankkeiden toteuttamisesta aiheutuviin menoihin myönnettävää unionin rahoitusosuutta koskevat hakemuksensa.
(2)
Unionin rahoitusta voidaan myöntää hakemuksille, jotka koskevat asetuksen (EY) N:o 861/2006 8 artiklan a alakohdassa lueteltuja toimia.
(3)
Unionin rahoitusta koskevien hakemusten on noudatettava komission asetuksessa (EY) N:o 391/2007 (2) vahvistettuja sääntöjä.
(4)
On aiheellista vahvistaa unionin rahoitusosuuden enimmäismäärät ja prosentuaaliset osuudet asetuksen (EY) N:o 861/2006 15 artiklassa säädetyissä rajoissa sekä säätää tällaisen rahoituksen myöntämistä koskevat edellytykset.
(5)
Jos menot liittyvät tietojen automatisointiin ja hallinnointiin, sähköisiin kirjaamis- ja raportointijärjestelmiin (ERS), alusten satelliittiseurantajärjestelmiin (VMS) sekä jäsenvaltioiden järjestämiin seminaareihin tavoitteena parantaa tietoisuutta uudesta valvonta-asetuksesta tai laittoman, ilmoittamattoman ja sääntelemättömän kalastuksen (LIS) torjunnasta, niihin olisi myönnettävä huomattava yhteisrahoitusosuus asetuksen (EY) N:o 861/2006 15 artiklassa vahvistetuissa rajoissa, jotta kannustettaisiin investoimaan komission neuvoston asetuksen (EY) N:o 1224/2009 (3) mukaisesti määrittelemiin ensisijaisiin toimiin ottaen huomioon finanssikriisin kielteinen vaikutus jäsenvaltioiden talousarvioihin.
(6)
Jotta rajoitettaisiin kalastuksen valvonnassa käytettävien partioalusten ja ilma-alusten hankintaan ja nykyaikaistamiseen tarkoitettua määrää, kyseisiä menoja koskeva unionin rahoitusosuus rajoitetaan enintään yhteen miljoonaan euroon jäsenvaltiota kohden.
(7)
Rahoitusosuuden saamiseksi automaattisten paikannuslaitteiden olisi täytettävä alusten satelliittiseurantajärjestelmää koskevista yksityiskohtaisista säännöistä 18 päivänä joulukuuta 2003 annetussa komission asetuksessa (EY) N:o 2244/2003 (4) vahvistetut vaatimukset.
(8)
Kalastusaluksilla olevien sähköisten kirjaamis- ja raportointilaitteiden olisi rahoitusosuuden saamiseksi täytettävä kalastustoimia koskevien tietojen sähköisestä kirjaamisesta ja toimittamisesta sekä kaukohavaintokeinoista annetun neuvoston asetuksen (EY) N:o 1966/2006 soveltamista koskevista yksityiskohtaisista säännöistä ja asetuksen (EY) N:o 1566/2007 kumoamisesta 3 päivänä marraskuuta 2008 annetussa komission asetuksessa (EY) N:o 1077/2008 (5) vahvistetut vaatimukset.
(9)
Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Kohde
Tässä päätöksessä säädetään vuotta 2010 koskevasta unionin rahoitusosuudesta asetuksen (EY) N:o 861/2006 8 artiklan a alakohdassa tarkoitettuihin menoihin, joita jäsenvaltioille aiheutuu yhteiseen kalastuspolitiikkaan (YKP) sovellettavien seuranta- ja valvontajärjestelmien täytäntöönpanosta vuonna 2010. Siinä vahvistetaan unionin rahoitusosuuden enimmäismäärä kullekin jäsenvaltiolle, unionin rahoitusosuuden prosentuaalinen osuus ja rahoitusosuuden myöntämisen edellytykset.
2 artikla
Maksattamatta olevien sitoumusten suorittaminen loppuun
Asianomaisten jäsenvaltioiden on suoritettava kaikki maksut, joista haetaan korvausta, viimeistään 30 päivänä kesäkuuta 2014. Jäsenvaltioiden tämän määräajan jälkeen suorittamista maksuista ei voida maksaa korvausta. Tähän päätökseen liittyvät talousarviomäärärahat vapautetaan viimeistään 31 päivänä joulukuuta 2015.
3 artikla
Uusi teknologia ja tietoverkot
1. Liitteessä I tarkoitettujen hankkeiden osalta kalastustoimien valvontaan, tarkastuksiin ja seurantaan liittyvän tehokkaan ja turvallisen tietojen keruun ja hallinnoinnin mahdollistavien uuden teknologian ja tietoverkkojen käyttöönotosta aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
2. Liitteessä I tarkoitettujen hankkeiden osalta alusten satelliittiseurantajärjestelmistä (VMS), sähköisistä kirjaamis- ja raportointijärjestelmistä (ERS) tai laittoman, ilmoittamattoman ja sääntelemättömän (LIS) kalastuksen torjunnasta aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
3. Liitteessä I tarkoitettujen hankkeiden osalta aiheutuviin uutta teknologiaa ja tietoverkkoja koskeviin muihin mahdollisiin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 50 prosenttia tukikelpoisista menoista.
4 artikla
Automaattiset paikannuslaitteet
1. Liitteessä II tarkoitettujen hankkeiden osalta automaattisten paikannuslaitteiden, joiden avulla kalastuksenseurantakeskus voi seurata aluksia satelliittiseurantajärjestelmää (VMS) käyttäen, hankinnasta ja kalastusaluksiin asentamisesta aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
2. Edellä olevassa 1 kohdassa tarkoitettu rahoitusosuus on enintään 2 500 euroa alusta kohden.
3. Edellä olevassa 1 kohdassa tarkoitetun rahoitusosuuden saamiseksi automaattisten paikannuslaitteiden on täytettävä asetuksessa (EY) N:o 2244/2003 vahvistetut vaatimukset.
5 artikla
Sähköiset kirjaamis- ja raportointijärjestelmät
Liitteessä III tarkoitettujen hankkeiden osalta kalastustoimien valvontaan, tarkastuksiin ja seurantaan liittyvän tehokkaan ja turvallisen tietojenvaihdon mahdollistavien, sähköisissä kirjaamis- ja raportointijärjestelmissä (ERS) tarvittavien osien kehittämisestä, hankinnasta, asentamisesta ja teknisestä tuesta aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
6 artikla
Sähköiset kirjaamis- ja raportointilaitteet
1. Liitteessä IV tarkoitettujen hankkeiden osalta sähköisten kirjaamis- ja raportointilaitteiden, joiden avulla alukset voivat sähköisesti kirjata ja lähettää kalastustoimintaa koskevat tiedot kalastuksenseurantakeskukseen, hankinnasta ja kalastusalukseen asentamisesta aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
2. Edellä olevassa 1 kohdassa tarkoitettu rahoitusosuus on enintään 3 000 euroa alusta kohden, sanotun kuitenkaan rajoittamatta 4 kohdan soveltamista.
3. Sähköisten kirjaamis- ja raportointilaitteiden on rahoitusosuuden saamiseksi täytettävä asetuksen (EY) N:o 1077/2008 nojalla vahvistetut vaatimukset.
4. Jos laitteilla hoidetaan sekä ERS- että VMS-tehtäviä ja ne täyttävät asetuksissa (EY) N:o 2244/2003 ja (EY) N:o 1077/2008 vahvistetut vaatimukset, tämän artiklan 1 kohdassa tarkoitettu rahoitusosuus on enintään 4 500 euroa.
7 artikla
Pilottihankkeet
Liitteessä V tarkoitettujen hankkeiden osalta uutta valvontateknologiaa koskevista pilottihankkeista aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
8 artikla
Koulutus- ja vaihto-ohjelmat
Liitteessä VI tarkoitettujen hankkeiden osalta kalastusalan valvonta-, tarkastus- ja seurantatehtävistä vastaavien virkamiesten koulutus- ja vaihto-ohjelmista aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 50 prosenttia tukikelpoisista menoista.
9 artikla
Tietoisuutta YKP:n säännöistä lisäävät aloitteet
1. Liitteessä VIII tarkoitettujen hankkeiden osalta sellaisista aloitteista aiheutuviin menoihin, joihin sisältyy seminaarien järjestämistä ja tiedotusvälineiden käyttöä tavoitteena parantaa kalastajien ja muiden toimijoiden, kuten tarkastajien, yleisten syyttäjien ja tuomareiden, sekä suuren yleisön tietoisuutta vastuuttoman ja laittoman kalastuksen torjunnan ja uuden valvonta-asetuksen täytäntöönpanon tärkeydestä, voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
2. Liitteessä VIII tarkoitettujen hankkeiden osalta tietoisuutta YKP:n säännöistä lisäävistä aloitteista aiheutuviin muihin mahdollisiin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 50 prosenttia tukikelpoisista menoista.
10 artikla
Kalastuksen valvonnassa käytettävät partioalukset ja ilma-alukset
1. Liitteessä IX tarkoitettujen hankkeiden osalta jäsenvaltioiden toimivaltaisten viranomaisten harjoittamassa kalastustoimien valvonnassa ja seurannassa käyttämien alusten ja ilma-alusten hankinnasta ja nykyaikaistamisesta aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 50 prosenttia jäsenvaltioille aiheutuneista tukikelpoisista menoista.
2. Kullekin jäsenvaltiolle liitteessä IX määritelty rahoitusosuus lasketaan kyseisten valvonnassa ja seurannassa käytettävien alusten ja ilma-alusten käytön perusteella prosenttiosuutena niiden vuosittaisesta kokonaistoiminnasta, jonka jäsenvaltiot ilmoittavat.
11 artikla
Unionin enimmäisrahoitusosuus jäsenvaltiota kohden yhteensä
Ennakoidut menot, niiden tukikelpoinen osuus ja unionin enimmäisrahoitusosuus jäsenvaltiota kohden ovat seuraavat:
(Euroa)
Jäsenvaltio
Kansallisessa kalastuksenvalvontaohjelmassa ennakoidut menot
Tukikelpoiset menot
Unionin enimmäisrahoitusosuus
Belgia
254 270
254 270
176 343
Bulgaria
195 828
195 828
153 748
Tanska
3 215 749
3 148 559
2 729 961
Saksa
6 418 061
1 120 000
893 600
Viro
239 745
239 745
207 873
Irlanti
51 495 000
46 395 000
1 997 500
Kreikka
18 595 000
7 085 750
5 111 175
Espanja
9 563 245
9 153 093
7 735 444
Ranska
4 536 370
3 497 768
2 640 008
Italia
26 650 600
2 625 600
1 312 800
Kypros
357 800
357 800
318 900
Liettua
460 001
460 001
404 001
Alankomaat
2 809 000
1 616 000
1 424 000
Puola
702 600
696 000
600 000
Romania
593 600
593 600
334 240
Slovenia
510 807
507 649
383 900
Suomi
981 000
881 000
766 500
Ruotsi
2 353 016
2 139 327
1 902 083
Yhdistynyt kuningaskunta
2 164 334
1 408 528
1 036 432
Yhteensä
132 096 027
82 375 517
30 128 508
12 artikla
Osoitus
Tämä päätös on osoitettu Belgian kuningaskunnalle, Bulgarian tasavallalle, Tanskan kuningaskunnalle, Saksan liittotasavallalle, Viron tasavallalle, Irlannille, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Liettuan tasavallalle, Alankomaiden kuningaskunnalle, Puolan tasavallalle, Romanialle, Slovenian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 22 päivänä kesäkuuta 2010.

Labels: 7
9
6
12
15